OpenLLM-France/wikimedia huggingface dataset:
# Nkechi Ezugwu

Nkechinyelu Peter Ezugwu, (Shrewsbury, Gran Bretanya, 10 de setembre de 1976) és un exjugador de bàsquet britànic. Amb 2.02 d'alçada, el seu lloc natural a la pista era el de pivot.
Es va formar a l'institut Sycamore de Cincinnati, Ohio. Va començar a jugar de manera professional amb l'equip de l'Eastern Michigan University el 1994, i s'hi va estar fins al 1998. Després va fer el salt a Europa per jugar a la lliga francesa a les files del JDA Dijon. Una temporada més tard, la 1999-2000, se'n va anar a jugar amb l'Aurora Basket Jesi italià.
Després del seu pas per la lliga italiana va fitxar pel Caja Rural Melilla de la Lliga LEB espanyola. En el mes d'abril d'aquella temporada, la 2000-01, un cop acabada la LEB va ser contractat pel Joventut de Badalona per substituir Albert Miralles. La temporada següent la va jugar al Leche Río Breogán abans de tornar a Itàlia. Els següents anys va alternar clubs italians amb espanyols, arribant a jugar també a Bòsnia una temporada i a l'Argentina.

## Referències

* ↑ «Nkechi Ezugwu». ACB. Arxivat de l'original el 18 de maig 2013. [Consulta: 15 maig 2018].
# Publi Corneli Escipió

Publi Corneli Escipió és el nom dels següents personatges:
* Publi Corneli Escipió (mestre de la cavalleria 396 aC), magister equitum del dictador Marc Furi Camil i Publi Corneli Maluginense, tribú amb potestat consolar i dues vegades interrex
* Publi Corneli Escipió (mestre de la cavalleria 350 aC)
* Publi Corneli Escipió (cònsol 16 aC), fillastre de l'emperador August, cònsol el 16 aC junt amb Luci Domici Aenobarb
* Publi Corneli Escipió (cònsol any 56), magistrat romà possible fill d'un Corneli Escipió que fou llegat en la guerra contra Tacfarines l'any 22
* Publi Corneli Escipió (marit d'Escribònia), romà que es va casar amb Escribònia que més tard fou la dona d'Octavi
* Publi Corneli Escipió Africà, diversos personatges
* Publi Corneli Escipió Asina, cònsol 260 i 254 aC
* Publi Corneli Escipió Barbat, cònsol el 328
* Publi Corneli Escipió Emilià Africà Menor (185 aC - 129 aC) militar i magistrat romà fill de Luci Emili Paul·le Macedònic el conqueridor de Macedònia, adoptat per Publi Corneli Escipió Emilià Africà
* Publi Corneli Escipió (cònsol 218 aC), militar, cònsol romà l'any 218 aC
* Publi Corneli Escipió Nasica, diversos personatges
# Nombre d'Erdős-Woods

En teoria de nombres, es diu que un nombre enter positiu k és un nombre d'Erdős-Woods si té la següent propietat: existeix un nombre positiu a tal que en la seqüència (a, a+1,...,a+k) d'enters consecutius, cada element de la sèrie té un factor comú amb un dels extrems de la sèrie (a i a+k). Dit en altres paraules, k és un nombre d'Erdős-Woods si existeix un nombre enter positiu a que per a cada enter i entre 0 i k, almenys un dels màxims comuns divisors mcd(a,a+i) o mcd(a+i,a+k) sigui estrictament superior a 1.
Els primers nombres d'Erdős-Woods són:
16, 22, 34, 36, 46, 56, 64, 66, 70... (es podrien afegir els casos del 0 i l'1 com a casos trivials)
La investigació d'aquests nombres prové de la conjectura atribuïda a Paul Erdős:
Alan R. Woods ho va investigar en la seva tesi de 1981. Woods va conjecturar que sempre que k>1, l'interval[a,a+k] sempre inclou un nombre coprimer als dos extrems de l'interval. Posteriorment va trobar el contraexemple [2184, 2185, …, 2200], amb k = 16.
L'any 1989, Dowe va demostrar que existeixen infinits nombres d'Erdős-Woods. Posteriorment, l'any 2003, Cégielsi, Heroult i Richard van demostrar que el conjunt dels nombres d'Erdős-Woods és un conjunt recursiu.

## Referències

* ↑ (successió A059756 a l'OEIS)
* ↑ Alan L. Woods, Some problems in logic and number theory, and their connections Arxivat 2019-06-08 a Wayback Machine.. Ph.D. thesis, University of Manchester, 1981
* ↑ David L. Dowe «On the existence of sequences of co-prime pairs of integers». J. Austral. Math. Soc., 47, 1989, pàg. 84–89. DOI: 10.1017/S1446788700031220.
* ↑ Patrick Cégielski; François Heroult, Denis Richard «On the amplitude of intervals of natural numbers whose every element has a common prime divisor with at least an extremity». Theoretical Computer Science, 303, 1, 2003, pàg. 53–62. DOI: 10.1016/S0304-3975(02)00444-9.
# Serafí II

Serafí II (en grec Σεραφεὶμ Β') va ser patriarca de Constantinoble de l'any 1757 fins al 1761.
Nascut a l'Epir, va ser nomenat metropolità de Filipòpolis i després elegit patriarca de Constantinoble el 1757. Creia en la unió de l'Església Russa i l'Església Ortodoxa, i es va aproximar a l'Imperi Rus. L'any 1761 es va alçar contra la Sublim Porta, i va ser deposat i exiliat al Mont Atos, on va continuar la seva activitat a favor de la revolta grega contra els otomans.
L'any 1769 va enviar una carta on animava als grecs a participar en la Guerra russo-turca instigada per Rússia, i al veure que no es va aconseguir l'èxit esperat va fugir a Kíiv, a Ucraïna, on va morir l'any 1776.

## Referències

* 1 2 «http%3A%2F%2Fwww.ec-patr.org%2Flist%2Findex.php%3Flang%3Dgr%26id%3D271#federation=archive.wikiwix.com&tab=url Σεραφεὶμ Β'» (en grec). Ecumenical Patriarchate of Constantinople. [Consulta: 12 agost 2023].
* ↑ Kiminas, Demetrius. The ecumenical patriarchate : a history of its metropolitanates with annotated hierarch catalogs. San Bernardino, CA: Borgo Press, 2009, p. 41. ISBN 9781434458766.
# Pointvillers

Pointvillers és un municipi francès situat al departament del Doubs i a la regió de Borgonya - Franc Comtat. L'any 2007 tenia 105 habitants.

## Demografia
### Població

El 2007 la població de fet de Pointvillers era de 105 persones. Hi havia 43 famílies de les quals 13 eren unipersonals (4 homes vivint sols i 9 dones vivint soles), 13 parelles sense fills i 17 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 53 habitatges, 43 eren l'habitatge principal de la família, 7 eren segones residències i 3 estaven desocupats. 50 eren cases i 3 eren apartaments. Dels 43 habitatges principals, 36 estaven ocupats pels seus propietaris, 4 estaven llogats i ocupats pels llogaters i 3 estaven cedits a títol gratuït; 1 tenia dues cambres, 8 en tenien tres, 8 en tenien quatre i 27 en tenien cinc o més. 36 habitatges disposaven pel capbaix d'una plaça de pàrquing. A 14 habitatges hi havia un automòbil i a 25 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Pointvillers el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 8 | 80 a 84 | 0 |
| 0 | 75 a 79 | 0 |
| 4 | 70 a 74 | 4 |
| 4 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 4 | 45 a 49 | 8 |
| 8 | 40 a 44 | 0 |
| 0 | 35 a 39 | 0 |
| 8 | 30 a 34 | 8 |
| 0 | 25 a 29 | 0 |
| 4 | 20 a 24 | 0 |
| 0 | 15 a 19 | 4 |
| 0 | 10 a 14 | 4 |
| 8 | 5 a 9 | 4 |
| 0 | 0 a 4 | 4 |

## Economia

El 2007 la població en edat de treballar era de 65 persones, 43 eren actives i 22 eren inactives. De les 43 persones actives 41 estaven ocupades (23 homes i 18 dones) i 2 estaven aturades (1 home i 1 dona). De les 22 persones inactives 8 estaven jubilades, 8 estaven estudiant i 6 estaven classificades com a «altres inactius».

### Activitats econòmiques

Dels 3 establiments que hi havia el 2007, 1 era d'una empresa de comerç i reparació d'automòbils i 2 d'empreses classificades com a «altres activitats de serveis».
L'any 2000 a Pointvillers hi havia 6 explotacions agrícoles que ocupaven un total de 204 hectàrees.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Pointvillers a l'INSEE.
* Évolution et structure de la population Fitxa amb el detall de dades de Pointvillers a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Retrat de Felip II (Tiziano)

El retrat de Felip II va ser pintat en ocasió de la segona trobada entre el monarca i el pintor Ticià, a Augsburg. L'armadura damasquinada amb la qual es representa a Felip es troba en l'actualitat en la Reial Armeria de Madrid.
Abunden en el quadre símbols de la majestat real, com la columna, la taula coberta d'un mantell de vellut i, sobretot, la superba armadura de parada. Igual que fes un parell d'anys enrere amb el retrat del seu pare, Carlos V a cavall en Mühlberg (1548), Tiziano aconsegueix estilitzar la figura del príncep.
Segons consta en una carta del propi Felip, el retrat no va acabar de convèncer el príncep, a qui, si bé li agradava la imatge de majestat projectada, no convencia l'acabat final del rostre, considerant que s'havia pintat molt de pressa. Evidencia aquest judici que Felip no estava familiaritzat encara amb la manera de pintar a la veneciana practicat per Tiziano.
Al maig de 1551, Felipe va manar el retrat a la seva tia, Maria d'Habsburg. Des de 1600, el retrat figura en els inventaris realitzats en l'alcàsser de Madrid, on va ser copiat per Rubens en 1628, fins al seu trasllat al Museu del Prado en 1827.

## Referències

* 1 2 Ficha del cuadro. Página web del Museo del Prado. Consultado el 11 de septiembre de 2015.
# Nkami

El nkami és una llengua guang septentrional que parlen els nkamis a la regió Oriental de Ghana. Hi ha entre 7.000 (2009) i 7.800 nkamis a Ghana. El seu codi ISO 639-3 és nkq però no apareix al glottolog.

## Família lingüística

Segons l'ethnologue, el nkamiforma part del subgrup de llengües guangs septentrionals, que formen part de la família de les llengües kwa, que són llengües Benué-Congo. Les llengües guangs septentrionals són el foodo, el dompo, el dwang, el foodo, el gikyode, el ginyanga, el gonja, el chumburung, el kplang, el nawuri, el krache, el nchumbulu, el nkonya i el tchumbuli. El nkami no apareix al glottolog.

## Situació territorial i pobles veïns

Els nkamis viuen a Amankwakrom, al districte d'Afram Plains de la regió Oriental de Ghana.
Segons el mapa lingüístic de Ghana de l'ethnologue, el territori Nkami està situat a l'oest del llac Volta. Aquest territori és compartit amb el territori dels àkans que envolten els nkamis per tot arreu excepte a l'oest, a on hi ha el llac Volta. Els dangmes viuen al sud, no gaire lluny del territori nkami.

## Dialectes i semblança amb altres llengües

El nkami no té dialectes. El nkonya és similar al nkami.

## Sociolingüística, estatus i ús de la llengua

El nkami és una llengua vigorosa (EGIDS 6a): Tot i que no està estandarditzada, és utilitzada per persones de totes les edats i generacions tant a la llar com en societat i la seva situació és sostenible. No existeix escriptura en llengua nkami.

## Referències

* 1 2 3 4 5 «Nkami, a language of Ghana». ethnologue. [Consulta: 13 març 2015].
* 1 2 «Language: Nkami». joshuaproject. [Consulta: 13 març 2015].
* ↑ «North Guang». ethnologue. [Consulta: 10 març 2015].
* ↑ «Mapa lingüístic de Ghana. El nkami és el número 56». ethnologue. [Consulta: 15 març 2015].
* ↑ «Nkami in the Language Cloud» (en anglès). ethnologue. [Consulta: 15 març 2015].

## Enllaços externs

* Nkami a OLAC
* Nkami al multitree
# Protestes de Portugal de 2011

Geração à rasca és com popularment es coneix a Portugal als ciutadans que espontàniament, sense ser convocats per partits polítics ni sindicats, van començar una sèrie de protestes a partir de març de 2011. Altre nom: moviment 12 de març.
Estava composta en principi pels primers portuguesos nascuts a la democràcia, després de la revolució dels clavells dels anys setanta, que són els millor formats i preparats professionalment però que no aconsegueixen tenir salaris superiors a cinc-cents euros mensuals. S'hi suma un fort creixement de l'atur, el sentiment de manca de veritable democràcia i d'engany per part dels polítics i una política ultraliberal de gestió de la crisi financera, malgrat tenir un govern socialista (a priori d'esquerres); coronada per un "rescat econòmic" (o troika) no desitjat. Més tard s'hi van afegir ciutadans de totes les edats.
Es poden comparar amb els anomenats "Indignats" a Espanya, les protestes de Grècia començades en 2010, les protestes d'Islàndia de 2008 i altres protestes ciutadanes, pacífiques però molt generalitzades, que van anar sortint paral·lelament, de manera fractal, a Europa i al Magrib des de la crisi financera mundial de 2008. De fet, els mateixos participans d'aquestes troben que tenen objectius comuns i estan relacionats en xarxa (alguns parlen humorísticament de la PIGS League) i de posar-se d'acord en els dies a fer les majors concentracions i manifestacions. Els sistemes d'organització també són els mateixos. En aquest sentit, formen part també de la #EuropeanRevolution i de la #Wordrevolution.

## Etimologia

El nom geração à rasca és un joc de paraules en portuguès ("rasca" significa vil, menspreable; mentre que "à rasca" vol dir en dificultats) que potser es podria traduir per alguna cosa com "xusma amb problemes econòmics" o "generació fotuda" i que, com ocorre a Espanya, també ha estat anomenada "generació perduda".
Aquesta expressió va ser usada per primer cop pel periodista Vicente Jorge Silva en 1994 quan va dedicar una editorial als joves que es manifestaven contra la ministra d'educació Manuela Ferreira Leite. Va ser una expressió molt polèmica, que va aixecar nombroses crítiques, i que en 2011 van reprendre i es van apropiar els manifestants del 12 de març de 2011.
# Nombre d'Ekman

El nombre d'Ekman (Ek), anomenat així fent honor a V. Walfrid Ekman, és un nombre adimensional emprat en la descripció de fenòmens geofísics als oceans i en l'atmosfera. Caracteritza la relació entre forces viscoses i força de Coriolis degudes a la rotació planetària.
Generalment, en qualsevol flux giratori, el nombre d'Ekman és la relació entre forces viscoses i forces de Coriolis. Quan el nombre d'Ekman és petit, les pertorbacions són capaces de propagar-se abans de decaure a causa d'efectes de fricció. El nombre d'Ekman descriu l'ordre de magnitud de la capa d'Ekman, una capa límit en la qual la difusió viscosa es troba en equilibri amb els efectes deguts a la força Coriolis més que no pas amb la inèrcia convectiva -com seria l'habitual.

## Definicions

Es defineix com:
    $Ek={\frac {\nu }{2D^{2}\Omega \sin \varphi }}$
on:
* D és la longitud característica (habitualment vertical) del fenomen,
* ν és la viscositat cinemàtica,
* Ω és la velocitat angular de rotació planetària,
* φ és la latitud.
El terme 2Ωsinφ és la freqüència de Coriolis.
Apareixen altres definicions en la literatura.
Així, Tritton el defineix en termes de viscositat cinemàtica, velocitat angular i longitud característica (L), tal com:
    $\mathrm {Ek} ={\frac {\nu }{\Omega L^{2}}}$
I el formulari de NRL el plasma com:
    $\mathrm {Ek} ={\sqrt {\frac {\nu }{2\Omega L^{2}}}}$
L'NRL afirma que aquesta última definició equival a l'arrel del quocient entre el nombre de Rossby i el nombre de Reynolds. Anàlogament existeixen diverses definicions del nombre de Rossby.
# Metellinum

Metellinum o Metallinum (també Colonia Metallinensis) fou una colònia romana de Lusitània que correspon a la moderna ciutat de Medellín. Fou probablement fundada per Metel que li va donar el seu nom.

## Referències

* ↑ Smith, William. «Metelli'num». A: Dictionary of Greek and Roman Geography, illustrated by numerous engravings on wood. Londres: Walton and Maberly & John Murray, 1854.
# Ponts de l'Azerbaidjan

Aquest article recull, en forma de taula, una llista de ponts de l'Azerbaidjan i té com a objectiu presentar els ponts més notables del país, tant per les seves dimensions, com pel seu interès arquitectònic o històric.
Es fa menció expressa dels enllaços al lloc Structurae, una destacada base de dades i galeria de les estructures internacionals. La llista es pot classificar d'acord amb les diferents entrades de la taula per veure els ponts i estructures d'arc, o l'exemple més recent.
Les columnes «va» i «longitud», expressades en metres, respectivament, indiquen la distància entre les torres del tram principal i la longitud total de l'obra, inclosos els viaductes d'accés.

## Notes i referències

* ↑ «Red Bridge (Pont Vermell)» (en anglès). Structurae.de. [Consulta: 3 novembre].
* 1 2 «Khoda Afarin Bridges (Ponts de Khoda Afarin)» (en anglès). Structurae.de, 2011. [Consulta: 3 novembre].
* ↑ «Construction of interchange in the vicinities of Azizbekov underground station, Baku city» (en anglès). Azerkorpu.com, 2011. Arxivat de l'original el 2013-06-28. [Consulta: 3 novembre].
* ↑ «Naxçıvanın «Ümid körpüsü» ("Pont de l'Esperança" de Nakhtxivan)» (en àzeri). Customs.gov.az, 2011. [Consulta: 3 novembre].

## Enllaços externs

* (anglès) Azerbaijans.com - Ancient bridges - Ponts antics
* (anglès) Skyscrapercity.com - Bridges in Azerbaijan - Els ponts de l'Azerbaidjan
# Resolució 1678 del Consell de Seguretat de les Nacions Unides

La Resolució 1678 del Consell de Seguretat de les Nacions Unides fou adoptada per unanimitat el 15 de maig de 2006. Després de reafirmar totes les resolucions sobre la situació entre Eritrea i Etiòpia, en particular les resolucions 1640 (2005), 1661 (2006) i 1670 (2006) el Consell va prorrogar el mandat de la Missió de les Nacions Unides a Etiòpia i a Eritrea (UNMEE) fins a la fi de maig de 2006.

## Resolució
### Observacions

El Consell de Seguretat va reafirmar el seu suport al procés de pau entre els dos països i la plena aplicació de l'acord d'Alger. Va acollir amb satisfacció els progressos realitzats en una reunió de la Comissió de Fronteres Eritrea-Etiòpia (EEBC) el març de 2006.

### Actes

La resolució 1678 va renovar el mandat de la UNMEE fins al 31 de maig de 2006 i va exigir novament que Etiòpia i Eritrea compleixin amb la resolució 1640. Es va demanar a tots els estats que aportessin contribucions al fons fiduciari i donessin suport a la UNMEE.
A més, els membres del Consell van decidir que, en cas d'incompliment de la Resolució 1640, i tenint en compte els resultats de la reunió de l'EEBC, el 17 de maig de 2006, es faria un ajustament al mandat i al nivell de tropes de la MINUEE cap a la fi de maig de 2006.
Finalment, es va instruir al Secretari General Kofi Annan que informés sobre el compliment de la resolució 1640 en el termini de set dies i que també proporcionés suggeriments sobre l'ajustament del mandat de la UNMEE per donar suport al procés de demarcació.

## Referències

* ↑ «Security Council extends of UN Mission in Ethiopia, Eritrea until 31 May». United Nations, 15-05-2006.
* ↑ Report of the Security Council. United Nations Publications, 2007, p. 3.
* ↑ «Slight progress over Horn border». BBC News, 18-05-2006.

## Vegeu també

* Llista de resolucions del Consell de Seguretat de les Nacions Unides 1601 a la 1700 (2005 - 2006)
* Badme
* Guerra entre Eritrea i Etiòpia

## Enllaços externs

* PDF Text de la Resolució a UN.org
# Piuí de la Hispaniola

El piuí de la Hispaniola (Contopus hispaniolensis) és un ocell de la família dels tirànids (Tyrannidae).

## Hàbitat i distribució

Habita els boscos de la Hispaniola, incloent l'illa de La Gonâve.

## Referències

* ↑ «Piuí de la Hispaniola». Cercaterm. TERMCAT, Centre de Terminologia. Rev. 20/10/2022(català)
# Obertura italiana

* Aquest article tracta sobre música. Vegeu-ne altres significats a Obertura italiana (escacs).
L'obertura italiana, també anomenada obertura napolitana és una peça orquestral que preludia una obra més extensa i que presenta una estructura de tres temps segons la seqüència ràpid - lent - ràpid, en oposició a l'obertura francesa (lent - ràpid - lent).
Aquest tipus d'obertura va ser usada amb profusió durant el període barroc, sobretot a Itàlia. Entre molts d'altres, Antonio Vivaldi, Alessandro Scarlatti i Domenico Scarlatti en foren uns grans addictes.
El seu origen es remunta als primers temps de barroc italià. Ja a l'oratori San Alessio de Stefano Landi (1632) apareixen petites simfonies a manera d'entreactes que segueixen l'esquema allegro - adagio - allegro.
La seva estructura, doncs, és idèntica a la del concerto. De fet, aquestes obertures equivalen a petits concerti situats al començament de les obres que preludien.
En el món operístic del barroc italià, aquest tipus d'obertures eren denominades sinfonie avanti l'opera.
# Puig des Molí de Vent

El Puig des Molí de Vent és una elevació de 204 m. del terme municipal de Santa Maria del Camí situada en un turó allargassat que separa ses Fontanelles i Son Torrella de Son Credo, Cas Frares i s'Arboçar. Al seu cim hi ha sa Torre des Molí de Vent o molí de Son Torrella, antic molí fariner, ara en desús i reformat per convertir-lo en habitació. Des d'aquesta elevació es domina el camí de Coanegra, al lloc conegut com els Tres Camins i el Pla de na Reala, així com la síquia de Coanegra en el seu tram final.

## Referències

* ↑ Jaume, Francesc. S'Arboçar de Coanegra. Santa Maria del Camí: Edició privada, 1996.
# Mälaren

El Mälaren és un llac de Suècia, que es troba a la zona de Svealand. És el tercer llac més gran del país després dels de Vänern i Vättern. Ocupa una superfície de 1.140 km², amb una profunditat mitjana de 13 m i una de màxima de 64. Les seves aigües van a parar al mar Bàltic a través de diversos canals. Té dues grans illes al seu interior: Selaön (91 km²) i Svartsjölandet (79 km²).

## Ports importants

* Estocolm.
* Enköping.
* Västerås.
* Köping.

## Birka i Hovgården

Birka, a Björkö i Hovgården, a la veïna illa d'Adelsö han estat declarades Patrimoni de la Humanitat per la Unesco sota la denominació «Birka i Hovgården» el 1993.

## Referències

* ↑ (anglès) Unesco, Birka and Hovgården
# Michaël Cuisance

Michaël Bruno Dominique Cuisance (nascut el 16 d'agost de 1999) és un futbolista professional francés que juga de centrecampista pel Venezia FC.

## Palmarès
### Bayern de Múnic

* 1 Lliga de Campions de la UEFA: 2019-20.
* 1 Supercopa d'Europa: 2020.
* 1 Bundesliga: 2019-20.
* 1 Copa alemanya: 2019-20.

## Referències

* ↑ «Mickaël Cuisance: Overview». ESPN. [Consulta: 13 juliol 2020].
* ↑ «Michaël Cuisance». FC Bayern de Múnic. [Consulta: 13 juliol 2020].

## Enllaços externs

* Perfil al lloc web del FC Bayern (anglès)
# Priorat (desambiguació)

«Priorat» té aquests significats:
Viccionari
# Resolució 167 del Consell de Seguretat de les Nacions Unides

La Resolució 167 del Consell de Seguretat de les Nacions Unides, aprovada el 25 d'octubre de 1961, després d'examinar l'aplicació de la República islàmica de Mauritània per a ser membre de les Nacions Unides, el Consell va recomanar a l'Assemblea general que Mauritània fos admesa.
La resolució fou aprovada per nou vots a favor. La República Àrab Unida va votar en contra i la Unió Soviètica es va abstenir.

## Vegeu també

* Llista de Resolucions del Consell de Seguretat de les Nacions Unides 101 a 200 (1943 - 1976)

## Referències

* PDF Text de la Resolució a UN.org